钦定古今图书集成/方舆汇编/边裔典/第129卷 > 《敕契丹都督涅礼书》唐·张九龄
## 钦定古今图书集成/方舆汇编/边裔典/第129卷 > 《敕契丹都督涅礼书》唐·张九龄

《敕契丹都督涅礼》：“往者屈突于凶恶，无心忧矜，百姓
背叛于我，将日自防。丁壮不得耕耘，牛马不得生养，
及依附突厥，而课税又多部落，吁嗟卿所见也。”李过
折因众人之忿，诛顽凶之徒，诸部落酋豪，相率归我，
已令人随事赏赐，亦云且得安宁。过折封王，岂直赏
功而已，亦为百姓众意，赖其抚存。不知近日以来，若
“为非理，亦闻杀害无罪，捧打又多，众情不安，遂致非
命。然卿彼之蕃法，多无义于君长，自昔如此，朕亦知
之。然是卿蕃王有恶，轻杀为此王者，不亦难乎！但恐
卿今为王，后人亦常不自保，谁愿作王！卿虽蕃人，是
当土豪杰，亦须防虑后事，岂取快志！目前过折既亡，
卿初知都督百姓，诸处复又安宁以”否？守珪先拟往
彼，亦即令便就处置。卿应有官赏，即有处分，夏中甚
热，卿及首领百姓并平安好，今赐卿锦衣一副，并钿
带七事，至宜领取，遣书指不多及。